Nalětnja chudobka

Nalětnja chudobka (Erophila verna) je rostlina ze swójby křižnokwětnych rostlinow (Brasicaceae). Dalše serbske mjeno je ničotka.

 Synonym 

 Draba verna

 Poddružiny 

 nalětnja chudobka (Erophila verna ssp. verna)
 kulojta chudobka (Erophila verna ssp. spathulata)
 zažna chudobka (Erophila verna ssp. praecox)

 Wopis 
Nalětnja chudobka je jednolětna rostlina, kotryž docpěwa wysokosć wot 3 hač do 15 cm. Wona je něžna a wutwori spódnju rozetu.

Stołpiki su bjezłopjenowe a njerozhałuzowane.

 Łopjena 
Łopjena su klinojte, cyłokromne abo tróšku zubate a na hornim boku kosmate. Wone docpěwaja dołhosć wot hač do 3 cm.

 Kćenja 
Kćěje wot měrca hač do meje. Kćenja su běłe abo róžojte a steja na spočatku w hustych, pozdźišo w čumpatych kićach. Štyri krónowe łopješka docpěwaja dołhosć wot 2 hač do 5 mm. 

 Płody 
Płody su owalne, nahe a wopłonjene truki, kotrež docpěwaja dołhosć wot 5 hač do 12 mm. Wone wobsahuje mnoholičbne symjenja a maja šěroku, swětłu dźělensku sćěnu.

 Stejnišćo 
Rosće na rolach, pućach, murjach, kolijowych připrawach, třěchach, suchich a pěskowych trawnikach, pustych płoninach.

 Rozšěrjenje 
Rostlina je w Europje rozšěrjena.

 Wužiwanje 

 Podobny ród 
Při skalinkach (Draba) krónowe łopješka njejsu rozpačene.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2.  nakład, 2008, strona 22 
 Spohn, Aichele, Golte-Bechtle, Spohn: Was blüht denn da? Kosmos  Naturführer (2008), ISBN 978-3-440-11379-0, strona 118 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Křižnokwětne rostliny